 Sidoo kale, Xildhibaan Siciid Cilmi Rooble oo isna dhawaan ku soo biiray KULMIYE, horena halgamaashii WADDANI u ahaa, ayaa xusay in dhibaato wayni soo wajahday xisbiga WADDANI, waxaannu yidhi, Nimankii aad ogaydeen ee ka yaacay xukuumadda ee wasiirrada iyo raiisal-wasaarayaasha ahaa ee aad garanaysaan ayaa WADDANI ka talinaya, WADDANI sidaas ayuu ku khalkhalayaa, raggii aasaasay xisbiga WADDANI talada wax gacanta ugu jiraa ma jiro, intii aasaasayaasha xisbigaasi ka ahayd dhammaantood waxaad arki doontaan iyagoo inoo yimaada, waxaynu leenahay nimankaa xukuumaddii Somaliland khalkhalin gaadhay Ilaahay ka badbaadiyo WADDANI waynu u ducaynaynaaye. 